ચારે બાજુ જન્માષ્ટમીનો માહોલ જામ્યો હતો. બધા ભગવાન શ્રીકૃષ્ણના રંગે રંગાયેલા હતા. ત્યાં જ મને કહેણ આવ્યું કે આ વખતે ‘લાજવાબ’ માં પણ કૃષ્ણ ભગવાન વિશે લખવાનું છે. હું તો કુરુક્ષેત્રમાં મૂંઝાયેલા અર્જુન કરતાં પણ વધુ મૂંઝાયો. મનોમન પ્રાર્થના કરવા માંડ્યો કે ‘હે કેશવ, હવે તું જ મને આ મૂંઝવણમાંથી ઉગાર...’ ત્યાં જ મને વાંસળી વાગતી સંભળાઈ. આ વાંસળી ક્યાંથી વાગી એ વિચારે મૂંઝાયો. ફરીને જોયું તો ભગવાન શ્રીકૃષ્ણ મારી સમક્ષ વાંસળી વગાડતાં ઊભા હતા. હું અભિભૂત થઈ ગયો. ત્યાં જ શ્રીભગવાન ઉવાચ ‘વત્સ, બોલ શું પ્રશ્ન છે? આજે હું તારા પ્રશ્નોના જવાબ આપીશ..’ અને પછી અમારા વચ્ચે જે સંવાદ રચાયો તે રજૂ કરું છું. તો પ્રસ્તુત છે ડ્રોઈંગરૂમ ક્ષેત્રે કર્મક્ષેત્રે વિનુના વાહિયાત સવાલ અને લાલજીના લાજવાબ જવાબ...